《盘山》
明代·王嘉谟

折坂殿悬厓，悠然纵鞍韅。绵绵谷口云，飘堕白如练。

峰峦忽相谷，奇石还惊眩。大者数十寻，小或等冠弁。

峰巅有绀宇，历历皆可见。永怀僧栖乐，倍觉尘情倦。

稀逢采芝侣，独立几回眄。

作者简介：王嘉谟，字伯俞，号弘岳，顺天（今北京市）人，明万历十四年(1586年)进士。初任行人司行人，迁礼科给事中，累官布政史，官至四川参政，有《蓟丘集》。